text:
2/2013. (IV. 11.) MBFH utasítása a törölt bányászati jogok meghirdetésével kapcsolatos pályáztatási eljárásról.
A jogalkotásról szóló 2010. évi CXXX. törvény 23. § (4) bekezdés c) pontjában kapott felhatalmazás alapján – a bányászatról szóló
1993. évi XLVIII. törvény 26/A. § (6)–(7) bekezdésére, valamint a bányászatról szóló 1993. évi XLVIII. törvény végrehajtásáról szóló
203/1998. (XII. 19.) Korm. rendelet 12/B.  § (2)  bekezdésére tekintettel – a  törölt bányászati jogok meghirdetésével kapcsolatos
pályáztatási eljárást a következők szerint határozom meg:
1. Általános rendelkezések 1. Az utasítás hatálya a  Magyar Bányászati és Földtani Hivatalra (a továbbiakban: MBFH) és a  bányakapitányságokra
terjed ki.
2. Az utasítást azokra a  bányatelkekre kell alkalmazni, amelyeken a  bányászatról szóló 1993. évi XLVIII. törvény
(a továbbiakban: Bt.) 26/A. § (5) bekezdésében előírtak, továbbá a Bt. 30. § (5) bekezdésében foglaltak bekövetkezése
esetén a bányavállalkozó bányászati joga törlésre került.
3. A pályázati eljárást az MBFH Bányászati, Gázipari és Építésügyi Főosztálya (a továbbiakban: BGÉFO) folytatja le.
2. A pályázat előkészítése 4. A bányakapitányság a bányászati jogot törlő határozat jogerőre emelkedését követően a BGÉFO részére megküldi
a pályázat kiírásához szükséges alábbi dokumentumokat:
a) a bányászati jogot törlő, jogerőre emelkedett határozat,
b) a bányatelket megállapító határozat és az ahhoz tartozó ásványvagyonra vonatkozó melléklet és záradékolt
térkép, c) a bányatelek műszaki leírása,
d) a rendelkezésre álló műszaki üzemi terv (a továbbiakban: MÜT) határozat,
e) szilárd ásvány bányászata esetén a tájrendezési előterv.
5. A bányakapitányság a felterjesztésben nyilatkozik:
a) a MÜT rendelkezésre állásáról,
b) a kitermelés megvalósulásáról, ideértve azokat az  eseteket is, ha a  bányatelek megállapítását megelőzően
vagy jogosulatlanul vagy nem üzemszerűen történt kitermelés,
c) a b) pontra figyelemmel a bányatelekbe foglalt és a bányatelekben még meglévő ásványvagyonról,
d) a tájrendezésre vonatkozó kötelezettségek fennállásáról, valamint
e) a környezetvédelmi engedély rendelkezésre állásáról, érvényességéről, bányászati tevékenységgel kapcsolatos
releváns feltételeiről. 6. A  bányatelekben foglalt ásványi nyersanyag mennyiségét a  BGÉFO a  bányakapitányság 5.  pont c)  alpontjában
meghatározott tájékoztatása alapján, valamint a  Földtani és Adattári Főosztály hatósági nyilvántartási adatainak
figyelembevételével határozza meg, ezután az 1. mellékletben megadott módszertan szerint megállapítja a bányászati
jog ellenértékeként fizetendő legkisebb összeget.
7. A BGÉFO a 4–6. pontban foglaltak alapján összeállítja az érintett bányatelkekre vonatkozó pályázati dokumentációkat
és a pályázati hirdetményt.
3. A pályázati dokumentáció 8. A BGÉFO elektronikus formában bányatelkenként pályázati csomagot állít össze, amely tartalmazza:
a) a bányászati joggal kapcsolatos – 2. melléklet szerinti – adatokat és dokumentumok jegyzékét:
aa) a bányatelek legfontosabb adatait,
ab) a bányászati joggal kapcsolatos engedélyek számát,
ac) a területen eddig végzett tevékenység rövid leírását;
b) a bányatelek megállapító és módosító határozatokat, valamint a térképet;
c) a bányatelek határozat ásványvagyonra vonatkozó mellékletét;
d) a MÜT határozatot.
9. A  8.  pont c)  alpontjában szereplő bányatelek határozat ásványvagyonra vonatkozó melléklete nem minősül
a bányászatról szóló 1993. évi XLVIII. törvény végrehajtásáról szóló 203/1998. (XII. 19.) Korm. rendelet (a továbbiakban:
Vhr.) 8. § (2) bekezdés a) pontja szerinti adatfelhasználásra jogosító igazolásnak.
4. A pályázati hirdetmény 10. A pályázati hirdetmény tartalmazza a Vhr. 12/B. § (2) bekezdésében foglaltakon túlmenően
a) a bányatelekkel fedett ingatlanok helyrajzi számát és a bányatelek területének nagyságát,
b) a pályázati díj megfizetésének módját és szabályait,
c) a jogszabályi előírásokból következő kizáró feltételeket,
d) a pályázat elbírálásának szempontrendszere tekintetében a formai és tartalmi követelményeket,
e) a pályázat visszavonásának szabályait,
f ) az eredményhirdetés módját, várható idejét, továbbá
g) a bányászati jog ellenértékének megfizetésére vonatkozó szabályokat.
11. A hirdetményben a bányatelekben lévő ásványi nyersanyagok mennyiségét földtani és kitermelhető vagyon szerinti
bontásban is fel kell tüntetni.
12. A pályázatnak a Bt. 26/A. § (7) bekezdésében meghatározott módon történő meghirdetéséről a BGÉFO intézkedik.
13. A hirdetményt az MBFH és a bányakapitányságok hirdetőtábláján is közzé kell tenni.
5. A pályázati dokumentáció átadása, iratbetekintés 14. A 3. alcím szerinti pályázati dokumentáció a hirdetményben megjelölt módon és időben annak a pályázónak vagy
meghatalmazottjának adható át, aki a pályázattal kapcsolatos díjat igazoltan megfizette. A pályázati dokumentáció
átadásáról a BGÉFO a 3. melléklet szerinti átvételi elismervényt állít ki.
15. A pályázati dokumentáció pályázónak történő átadása során a BGÉFO iratbetekintést biztosít a papíralapú bányatelek
dokumentációba és arról igény esetén – legfeljebb 25 oldalig térítésmentesen – másolatot készít.
6. A pályázatok felbontása, értékelése 16. A beérkezett pályázatokat az MBFH a benyújtási határidőt követő naptól számított – a Vhr. 12/B. § (4) bekezdésében
meghatározott – határidőn belül bírálja el.
17. Az  MBFH elnöke a  pályázatok elbírálására vonatkozó döntés előkészítése érdekében értékelő bizottságot
(a  továbbiakban: Bizottság) hoz létre, melynek tagjait írásban jelöli ki. A Bizottság munkája nem nyilvános, tagjait
a pályázati eljárás lezárásáig, illetve az új jogosított kijelöléséig titoktartási kötelezettség terheli. A Bizottság tagjainak
a benyújtott pályázatok kapcsán felmerülő összeférhetetlenségükről nyilatkozniuk kell.
18. A beérkezett pályázatokat az érkeztetést és iktatást végzők felbontás nélkül a Bizottság vezetője számára továbbítják.
19. A pályázat felbontása a benyújtási határidő leteltét követő öt munkanapon belül, hivatali időben, a Bizottság tagjainak
a jelenlétében történik. A Bizottság tagjain kívül más személy a pályázati anyagot – a pályázati eljárás lezárásáig – nem
ismerheti meg.
20. A Bizottság a pályázatokat a pályázati hirdetményben foglalt követelmények alapján az alábbiak szerint vizsgálja.
20.1. A benyújtott pályázatok közül érvénytelen:
a) amely a benyújtási határidőt követően kerül postára adásra,
b) amely nem felel meg a pályázati hirdetményben meghatározott formai követelményeknek,
c) amely nem teljesíti a pályázati hirdetményben meghatározott tartalmi követelményeket,
d) amelyet a  jogszabály szerinti kizáró okok ellenére nyújtott be a  pályázó vagy a  kizáró okok vele szemben
a pályázati eljárás során keletkeztek:
da) nem vehető figyelembe annak a  bányavállalkozónak a  pályázata, akinek a  pályázatban lévő
bányatelekre vonatkozó bányászati jogát a  Bt. 26/A.  § (5)  bekezdése, illetve 30.  § (5)  bekezdése
alapján a bányafelügyelet törölte,
db) a Bt. 6. § (3) bekezdésére tekintettel nem vehető figyelembe annak a bányavállalkozónak a pályázata,
akinek bányajáradék, felügyeleti díj, jogerős határozattal megállapított kiesett bányajáradék pótlására
megállapított díj, térítési díj vagy bírság tartozása van.
20.2. Az érvényes pályázatok értékelése
a) Az érvényes pályázatokat bányatelkenként rangsorolja a  Bizottság. A  pályázat nyertese az, aki az  adott
bányatelekben megnyilvánuló bányászati jog megszerzéséért az elbírálandó feltételeket összevetve a legjobb
ajánlatot tette.
b) Több azonos értékű ajánlat esetében a Bizottság a pályázók rangsorát a pályázó dokumentumokkal igazolt
pénzügyi helyzete, valamint a  korábbi bányászati tevékenységének figyelembevételével állapítja meg.
A Bizottságnak a döntését indokolnia kell.
21. A pályázatok értékeléséről jegyzőkönyvet kell készíteni, amely tartalmazza:
a) a pályázati eljárás rövid ismertetését, a megvásárolt dokumentációk és a beérkezett pályázatok számát,
b) a beérkezett pályázatoknak a  pályázati hirdetményben közzétett szempontok szerinti részletes
értékelését, ideértve a  pályázó rövid bemutatását, a  bányászati jog ellenértékeként felajánlott összeget,
kötelezettségvállalásokat,
c) a Bizottságnak a legjobb ajánlatra, a pályázók rangsorolására vonatkozó javaslatát és indokait.
7. Az eredményhirdetés, a bányászati jog ellenértékének megfizetése
22. A  pályázatok elbírálását követően az  MBFH a  Bizottság döntésének megfelelően 8 napon belül levélben értesíti
a pályázókat a pályázati eljárás eredményéről.
23. Amennyiben a bányászati jog megszerzésétől a nyertes pályázó eláll vagy a bányászati jog ellenértékeként felajánlott
összeget a Vhr. 12/B. § (5) bekezdésében megadott határidőig nem fizeti meg, a pályázata eredménytelen. Ez esetben
a  bányászati jog megszerzésére érvényes pályázatot benyújtó pályázók közül a  Bizottság által felállított rangsor
szerinti következő pályázót kell nyertesnek nyilvánítani.
24. Az igazolt befizetés alapján a pályázat nyertesét mint a bányatelek új jogosítottját a bányafelügyelet a Vhr. 12/B. §
(5) bekezdése szerinti határidőn belül határozatban jelöli ki.
24.1. A határozatban fel kell hívni az új jogosított figyelmét arra, hogy
a) a hatályos hatósági engedélyeket át kell íratnia a nevére,
b) a bányászati tevékenység megkezdése érdekében – a jogszabályoknak megfelelően, a Bt. 50/B. § (2) bekezdése
figyelembevételével – a MÜT jóváhagyását kell kérnie a bányakapitányságtól.
8. A pályázat lezárása 25. Az adott bányatelekben megnyilvánuló bányászati jog vonatkozásában
25.1. eredményes a pályázat, ha
a) érvényes pályázat érkezett, és
b) a nyertes pályázó befizette a bányászati jog ellenértékét;
25.2. eredménytelen a pályázat, ha
a) nem érkezett be pályázat, vagy
b) a benyújtott pályázatok egyike sem felel meg a kiírásban foglalt feltételeknek, vagy
c) a nyertes pályázatot benyújtó pályázó a  bányászati jog ellenértékeként felajánlott összeget a  megadott
határidőre nem fizeti meg és a bányászati jogra nincs másik pályázó.
26. Eredményes pályázat esetében az MBFH az új jogosított kijelölésről szóló határozatot a felterjesztett dokumentáció
mellékelésével megküldi a bányakapitányságnak.
27. Amennyiben a pályázat eredménytelen, az MBFH a Vhr. 12/B. § (8) bekezdése szerint jár el.
28. Az ismételten meghirdetett és eredménytelen pályázattal zárult azon bányászati jogról, amelyre a Magyar Nemzeti
Vagyonkezelő Zrt. nem jelentett be igényt, az MBFH a felterjesztett dokumentációk egyidejű visszaküldése mellett
tájékoztatja a bányakapitányságot, aki ez alapján a Vhr. 12/B. § (9) bekezdése szerint jár el.
29. A  BGÉFO tételes jegyzékben tájékoztatja a  Gazdasági Főosztályt az  MBFH-t megillető, a  pályázattal kapcsolatos
díjakról, illetve a Magyar Államot megillető – és részére továbbutalandó – bányászati jog ellenértékeként befizetett
összegről.
30. A pályázat lezárásáról az MBFH honlapján közleményt jelentet meg.
9. Záró rendelkezések 31. Ez az utasítás a közzétételét követő napon lép hatályba.
Jászai Sándor s. k.,
 elnök


type: legislation

jurisdiction: Hungary

text:
49/2010. (III. 5.) Korm. rendelete az Általános Közlekedési Hitelszövetkezet betéteseinek kártalanításáról.
A Kormány az Alkotmány 35. § (2) bekezdésében megállapított eredeti jogalkotói hatáskörében a következőket rendeli el:
1. § (1) A központi költségvetés megtéríti a hitelintézetekről és a pénzügyi vállalkozásokról szóló 1996. évi CXII. törvény
(a továb biak ban: Hpt.) 99. és 100. §-a értelmében az Országos Betétbiztosítási Alap (a továb biak ban: Alap) által
biztosított, az Általános Közlekedési Hitelszövetkezetnél befagyott betétek tőkeösszegének és a kártalanítás kezdő
időpontjáig járó, még nem tőkésített és ki nem fizetett kamatösszegének 13 567 000 forintot meghaladó részét
a (2) bekezdésben meghatározott eltéréssel.
(2) A fedezetül szolgáló betéteket a központi költségvetés nem téríti meg.
(3) Az (1) bekezdésben meghatározott összegek kifizetését a Pénzügyminisztériummal kötött külön megállapodás
alapján az Alap teljesíti a betétesek részére. 2. § (1) Az 1. § (1) bekezdése alapján kifizetett hitelintézettel szembeni követelés – a kifizetett összeg erejéig – a betétesről
a Magyar Államra száll át.
(2) Az Alap a Hpt. 107. §-a alapján eljárva, saját követeléseitől elkülönítetten jelenti be a központi költségvetésből
kifizetett összegeket a felszámolási eljárásban.
(3) A (2) bekezdésben meghatározott elkülönítetten kezelt követeléseknek a felszámolási eljárásban megtérült részét
az Alap az 1. § (3) bekezdésben meghatározott megállapodásban foglaltaknak meg fele lően befizeti a központi
költségvetés részére.
3. § Ez a rendelet a kihirdetését követő napon lép hatályba.
Bajnai Gordon s. k.,
miniszterelnök


text:
114/2018. (III. 20.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
az Operaház nagy sikerű előadásainak és programsorozatainak megvalósításában vállalt szerepe, valamint magas
szintű rendezői tevékenysége elismeréseként
Aczél András, a Magyar Állami Operaház játékmestere, rendezője részére,
sokoldalú karitatív és szervezőtevékenysége elismeréseként
Ballai Éva, a  Sydney-i Synovum Care Egészségügyi Intézet ügyvezető igazgatója, a  Történelmi Vitézi Rend tagja
részére,
a fogva tartott személyek társadalmi integrációját elősegítő programok megvalósítása érdekében végzett munkája
elismeréseként
Berecz Balázs, a Börtöncursillos Titkárság világi koordinátora részére,
a közigazgatásban végzett magas színvonalú szakmai munkája elismeréseként
dr. Bures Gabriella, a Komárom-Esztergom Megyei Kormányhivatal Tatabányai Járási Hivatal Műszaki Engedélyezési
és Fogyasztóvédelmi Főosztályának vezetője részére,
a magyar családok egészségvédelme érdekében végzett munkája, valamint a  családtervezési elképzelések
megvalósítását segítő tanácsadótevékenysége elismeréseként
Csősz Katalin, a  Magyar Egészségügyi Szakdolgozói Kamara Országos Védőnői Szakmai Tagozatának vezetője,
a Józsefvárosi Szent Kozma Egészségügyi Központ területi vezető védőnője részére,
a magyar gyorskorcsolyasportág nemzetközi sikereihez hozzájáruló magas színvonalú, eredményes munkája
elismeréseként
Darázs István, a Jászberényi Sportegyesület Korcsolya Szakosztályának korábbi elnöke részére,
a felvidéki magyar diákok generációinak oktatása és nevelése terén végzett munkája elismeréseként
Diószeghy Árpád, a  kassai Márai Sándor Magyar Tanítási Nyelvű Gimnázium és Alapiskola nyugalmazott tanára
részére,
a közigazgatásban több évtizeden át végzett magas színvonalú építésigazgatási munkája elismeréseként
Endrődi János, a  Tolna Megyei Kormányhivatal Hatósági Főosztálya Hatósági, Építésügyi és Oktatási Osztályának
építésügyi hatósági szakügyintézője részére,
a magyarországi röpgalambtenyésztés területén végzett több évtizedes, kiváló szakmai és vezetői tevékenysége
elismeréseként
Fackelmann János, a  Magyar Galamb- és Kisállattenyésztők Országos Szövetségének örökös tiszteletbeli tagja,
a szövetség elnökségének tagja részére,
a horvát népzene széles körű népszerűsítését szolgáló munkája, valamint a  magyarországi horvát közösség
érdekében végzett közéleti tevékenysége elismeréseként
Filipovits Rajmund, a  szentpéterfai Integrált Közösségi Szolgáltató Tér Művelődési Ház és Könyvtár kultúrfelelős
munkatársa, a Horvát Nemzetiségi Önkormányzat szentpéterfai alelnöke részére,
több évtizedes szakmai pályája, valamint a  magyar vendéglátás hely- és szakmatörténeti értékeinek felkutatását
szolgáló tevékenysége elismeréseként
Gabora Attila felszolgáló, aranyérmes éttermi mester részére,
a magyar gazdaság fejlesztése érdekében végzett munkája, valamint évtizedek óta sikeresen működő családi
virágkertészetével a dísznövénytermesztésben elért eredményei elismeréseként
Gyenes István, a kecskeméti Gyenes Kertészet tulajdonosa, kertésztechnikus részére,
a siketek és nagyothallók társadalmi elfogadásának és esélyegyenlőségének megteremtése érdekében végzett
munkája elismeréseként
Habán Zsuzsanna, a Siketek és Nagyothallók Országos Szövetségének szakmai vezetője részére,
évtizedek óta lelkiismeretesen és magas színvonalon végzett munkája elismeréseként
Haramia László gyógymasszőr részére,
a magyar néptánc- és népi hagyományok megőrzését, illetve népszerűsítését külföldön és hazánkban is sikerrel
szolgáló tevékenysége elismeréseként
Horváth Gábor, a Kertész Táncegylet Kulturális Egyesület vezetője, építészmérnök részére,
a magyar birkózósport nemzetközi sikereihez hozzájáruló több évtizedes, eredményes edzői és sportvezetői
munkája elismeréseként
Illés Rudolf, a Sportegyesületek Országos Szövetségének volt elnökségi tagja részére,
a minőségi oktatás-nevelés megteremtése, illetve a  szakképzés presztízsének növelése érdekében végzett
példaértékű munkája elismeréseként
Kalmár Andrea, a Szolnoki Szolgáltatási Szakképzési Centrum főigazgatója részére,
a siketvak gyermekek és felnőttek érdekében végzett példaértékű szakmai munkája elismeréseként
Királyhidi Dorottya, a Siketvakok Országos Egyesületének főtitkára, gyógypedagógus részére,
a természeti értékek megőrzését szolgáló értékes munkája, valamint botanikai tárgyú szakírói tevékenysége
elismeréseként
Mészáros András, a Balaton-felvidéki Nemzeti Park Igazgatóság természetvédelmi őre részére,
magas színvonalú gyógyítómunkája és a  közösség szolgálata iránt elkötelezett társadalmi tevékenysége
elismeréseként
dr. Ócsai András nyugalmazott háziorvos, Pély község volt alpolgármestere részére,
a Johannesburgban élő nehéz sorsú magyar betegek gyógyítása és önzetlen támogatása érdekében végzett
munkája elismeréseként
dr. Rácz Szabolcs Gábor, a dél-afrikai Edenvale Hospital Orthopedic Department főorvosa részére,
több évtizedes tenyésztői munkája, valamint a  hazai galambfajták népszerűsítését szolgáló szakmai és szervezői
tevékenysége elismeréseként
Rajna István galambtenyésztő, a Magyar Galamb- és Kisállattenyésztők Országos Szövetsége észak-dunántúli területi
képviselője részére,
Győr-Moson-Sopron megye kulturális életében betöltött szerepe, valamint magas színvonalú prózaírói
tevékenysége elismeréseként
Reisinger Attila író részére,
a rákos megbetegedéssel küzdő, illetve a betegséget túlélő gyermekek és fiatalok támogatása érdekében végzett
áldozatos munkája elismeréseként
Rizviné Lehoczky Katalin, az Asociaţia Little People Romania ügyvezető igazgatója részére,
szakmai és koordináló tevékenysége, valamint a  költséghatékony gyógyszerellátás és gyógyszertár-működtetés
érdekében végzett eredményes munkája elismeréseként
dr. Sohajda Attila, a  Magyar Gyógyszerészi Kamara alelnöke, a  berettyóújfalui Gróf Tisza István Kórház Intézeti
Gyógyszertárának vezetője részére,
Bejcgyertyános község kultúrájának és a  népi mesterség hagyományainak megőrzését elhivatottan szolgáló
művészi munkája elismeréseként
Szabó Imre kosárfonó népművész részére,
magas színvonalú kulturális szervezőtevékenysége, többek között a  Szarvasi Vízi Színház programjainak
irányítójaként végzett értékes munkája elismeréseként
dr. Szabó Károlyné Tisóczky Mária, a  Békéscsabai Jókai Színház művészeti főtitkára és titkárságvezetője, a  Magyar
Teátrum Közhasznú Nonprofit Kft. ügyvezető igazgatója részére,
a szociális és gyermekvédelmi ellátás területén végzett magas szintű szakmai munkája elismeréseként
Sziszák Katalin Julianna, a  Békés Megyei Szociális, Gyermekvédelmi Központ és Területi Gyermekvédelmi
Szakszolgálat igazgatója részére,
a népzene és a  népi hangszerek szeretetének átadására épülő magas szintű zenepedagógusi munkája
elismeréseként
Takácsné Pollák Rita, a győri Harmónia Alapfokú Művészeti Iskola ének-zene tanára részére,
a színház zavartalan működéséhez, illetve az  előadások szcenikai megvalósításához hozzájáruló több évtizedes
munkája elismeréseként
Torma Gábor, a Budapest Bábszínház műszaki vezetője részére a
MAGYAR EZÜST ÉRDEMKERESZT
 polgári tagozata; a haza védelme és a nemzet biztonsága érdekében végzett eredményes munkája elismeréseként
Farkas Róbert Szilárd ezredes, a Katonai Nemzetbiztonsági Szolgálat osztályvezetője részére,
három évtizedes, magas színvonalú szolgálati tevékenysége elismeréseként
Kádár Zoltán címzetes rendőr főtörzszászlós, a Pest Megyei Rendőr-főkapitányság Monori Rendőrkapitánysága Pilisi
Rendőrőrsének őrsparancsnok-helyettese részére,
több mint két évtizedes, magas színvonalú szolgálati tevékenysége elismeréseként
Pintér József címzetes rendőr főtörzszászlós, a  Veszprém Megyei Rendőr-főkapitányság Veszprémi
Rendőrkapitánysága Közlekedésrendészeti Osztályának helyszínelője és balesetvizsgálója részére a
MAGYAR EZÜST ÉRDEMKERESZT
 katonai tagozata; a tanári hivatás és a diákok szeretetére épülő példaértékű pedagógusi pályája elismeréseként
Fehérné Imrek Katalin, a szolnoki Szandaszőlősi Általános Iskola és Alapfokú Művészeti Iskola tanítója részére,
egyedi és karakteres jellemábrázolásai, elhivatott művészi munkája elismeréseként
Füzi Attila táncművész, a Miskolci Nemzeti Színház-Miskolci Balett magántáncosa részére,
a magyar–szlovák közlekedési és kulturális kapcsolatok fejlesztése érdekében végzett szakmai tevékenysége
elismeréseként
Kecskés Zoltánné, a Közlekedéstudományi Egyesület volt főtitkárhelyettese részére,
a betegek műtétek, sérülések utáni rehabilitációját több mint három évtizede lelkiismeretesen segítő szakmai
munkája elismeréseként
Nagy Ildikó, a szolnoki MÁV Kórház vezető gyógytornásza részére,
a fővárosi közlekedési rendszer kialakítása, működtetése és fejlesztése érdekében végzett szakmai tevékenysége
elismeréseként
Pásti Imre, a BKK Budapesti Közlekedési Központ Zrt. közlekedésszervezési szakértője részére,
a palócföldi népi bútorkészítés hagyományának továbbadását szolgáló négy évtizedes alkotómunkája
elismeréseként
Sasvári János József népi iparművész, a Palócföldi Népi Iparművészek Egyesületének alelnöke részére,
a hazai villamosenergia-piacnyitás területén végzett jelentős szakmai tevékenysége elismeréseként
Szabadkainé Vargha Zsuzsanna, a  Nemzeti Közművek Áramhálózati Kft. Pénzügyi és Szabályozási Osztályának
vezetője részére,
a tanári szakma és az iskola közössége iránt elkötelezett, színvonalas pedagógiai munkája elismeréseként
Szűcs Csabáné, a Nyíregyházi Vasvári Pál Gimnázium tanára és intézményvezető-helyettese részére,
az agrár és közgazdasági szakterületeken dolgozók egyetemi továbbképzésének megszervezése érdekében végzett
munkája elismeréseként
dr. Tóth Anikó, a  Debreceni Egyetem Agrár és Gazdálkodási Szak- és Felnőttképzési Intézetének megbízott
intézetvezetője részére,
a szénhidrogén-bányászat területén végzett kiemelkedő hazai és nemzetközi szakmai tevékenysége elismeréseként
Varga Károly Zsolt, a Vermilion Energy Hungary Kft. kereskedelmi és műszaki vezetője részére,
értékes pedagógusi és áldozatos közéleti, közösségi tevékenysége elismeréseként
Vári Ferenc, a  Kondorosi Petőfi István Általános és Alapfokú Művészeti Iskola, Kollégium ének-zene tanára,
a Kondorosi Nagycsaládosok Egyesületének alapítója és volt vezetője részére a
MAGYAR BRONZ ÉRDEMKERESZT
 polgári tagozata; két évtizedes, magas színvonalú szolgálati tevékenysége elismeréseként
Fülöp Bálint Gyula címzetes büntetés-végrehajtási főtörzszászlós, a  Baranya Megyei Büntetés-végrehajtási Intézet
műveleti főfelügyelője részére a
MAGYAR BRONZ ÉRDEMKERESZT
 katonai tagozata kitüntetést adományozom. Budapest, 2018. március 2.
Áder János s. k.,
 köztársasági elnök


text:
72/2010. (VII. 27.) OGY határozata dr. Navracsics Tibor országgyűlési képviselő mentelmi ügyében.
A Magyar Köztársaság Országgyűlése dr. Navracsics Tibor országgyűlési képviselő mentelmi jogát a Pesti Központi Kerületi Bíróság
23. B.24.511/2010/5. számú megkeresésével érintett ügyben nem függeszti fel.
Dr. Schmitt Pál s. k.,
az Országgyűlés elnöke


text:
323/2015. (HK 11.) HVKF szakutasítása egyes szolgálati könyvek kiegészítésének kiadásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése alapján
a következő
szakutasítást adom ki: 1. A szakutasítás hatálya a Magyar Honvédség (a továbbiakban: MH) katonai szervezeteinél szolgálatot teljesítő
érintett szakállományra terjed ki.
2. A szakutasítás
a) 1. mellékleteként kiadom a „Légitájékozódás” című,
Re/16 cikkszámú szolgálati könyv 1. kiegészítését, b) 2. mellékleteként kiadom a „Módszertani segédlet a
MI-8 helikopter harci alkalmazásához” című, Re/237
cikkszámú szolgálati könyv 1. kiegészítését,
c) 3. mellékleteként kiadom a „Módszertani segédlet
a MI-8 helikopter vezetési technikájához” című, Re/611
cikkszámú szolgálati könyv 1. kiegészítését,
d) 4. mellékleteként kiadom a „Légitájékozódás helikopterekről” című, Re/665 cikkszámú szolgálati könyv
1. kiegészítését,
e) 5. mellékleteként kiadom a „MI-8 típusú helikopter
üzemeltetési és műszaki kiszolgálási szakutasítása.
I. könyv” című, Re/976 cikkszámú szolgálati könyv
4. kiegészítését,
f) 6. mellékleteként kiadom a „MI-8 Helikopter Harckiképzési Szakutasítása” című, Re/1320 cikkszámú szolgálati könyv 4. kiegészítését,
g) 7. mellékleteként kiadom a „MI-17 típusú helikopter
vezetési technikája és légi tájékozódása” című, Re/1609
cikkszámú szolgálati könyv 1. kiegészítését és
h) 8. mellékleteként kiadom a „MI-17 helikopter légi
üzemeltetési szakutasítása” című, Re/1689 cikkszámú
szolgálati könyv 1. kiegészítését.
3. A szakutasítás egy elektronikus példányát az MH Kiképzési és Doktrinális Központ feltölti az MH Központi
Doktrinális Adatbázis állományába.
4. Ez a szakutasítás a közzétételét követő 30. napon lép
hatályba.
A távollévő HVKF helyett:
Dr. Orosz Zoltán altábornagy s. k.,


text:
41/2012. (XII. 21.) KIM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében kapott felhatalmazás alapján az alábbi utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény 38. § (2) bekezdés a) pontja alapján 2013. január 1. napjától 2013. június 30. napjáig dr. Szabó Erikát
miniszteri biztossá nevezem ki. 2. § A miniszteri biztos feladata a Nemzeti Államigazgatási Központ (a továbbiakban: Központ) működésének
megszervezése, amely a közigazgatási és igazságügyi miniszter (a továbbiakban: miniszter) irányítása alatt ellátja a
fővárosi és megyei kormányhivatalok egyes funkcionális feladatait, illetve azok irányítását, továbbá az államigazgatási
feladat- és hatásköri jegyzék elkészítésével tudásbázisként segíti a fővárosi és megyei kormányhivatalok integrált
ügyfélszolgálati irodáinak működését. 3. § A miniszteri biztos
a) közreműködik a feladatával összefüggő jogszabályok előkészítésében, b) gyakorolja a munkáltatói jogokat – a Központ vezetőjének kinevezése és felmentése kivételével – a Központ
kormánytisztviselői és munkavállalói tekintetében, illetve gyakorolja a Központ vezetőjének feladat- és
hatáskörét, c) előkészíti a Központ megszervezésével, működésének hatékonyabbá tételével kapcsolatos döntéseket, valamint
ellenőrzi azok végrehajtását. 4. § A miniszteri biztos tevékenységét a közigazgatási és igazságügyi miniszter közvetlenül irányítja.
5. § A miniszteri biztos tevékenységét díjazás nélkül látja el.
6. § Ez az utasítás 2013. január 1-jén lép hatályba, ezzel egyidejűleg a miniszteri biztos kinevezéséről szóló 20/2012. (VI. 25.)
KIM utasítás hatályát veszti. Dr. Navracsics Tibor s. k.,
közigazgatási és igazságügyi miniszter


text:
1128/2015. (III. 6.) Korm. határozata a KEOP-7.1.0/11-2011-0071 azonosító számú („Hantosi ivóvíz arzén mentesítése” című) projekt támogatásának növeléséről.
A Kormány
 1. jóváhagyja a  KEOP-7.1.0/11-2011-0071 azonosító számú, „Hantosi ivóvíz arzén mentesítése” című projekt
(a továbbiakban: projekt) támogatásának növelését az 1. melléklet szerint,
 2. hozzájárul a projekt támogatói okiratának 1. melléklet szerinti módosításához.
Felelős: nemzeti fejlesztési miniszter
Határidő: azonnal Orbán Viktor s. k.,
 miniszterelnök


text:
148/2012. (VI. 19.) KE határozata szolgálati viszony megszüntetéséről.
Az Alaptörvény 9. cikk (4) bekezdés e) pontja, valamint a fegyveres szervek hivatásos állományú tagjainak szolgálati
viszonyáról szóló 1996. évi XLIII. törvény 56. § (2) bekezdés c) pontja alapján – a belügyminiszter javaslatára –
dr. Lantos István dandártábornok hivatásos szolgálati viszonyát 2012. május 30-ai hatállyal felmentéssel
megszüntetem.
Budapest, 2012. május 25. Áder János s. k.,
köztársasági elnök


text:
29/2015. (VI. 15.) BM rendelete a belügyminiszter irányítása alatt álló rendvédelmi szerveknél foglalkoztatott közalkalmazottak részére rendvédelmi ágazati pótlék megállapításáról.
A közalkalmazottak jogállásáról szóló 1992. évi XXXIII. törvény 85.  § (4)  bekezdés g)  pontjában kapott felhatalmazás
alapján, a  Kormány tagjainak feladat- és hatásköréről szóló 152/2014. (VI. 6.) Korm. rendelet 21.  § 4., 10., 21. és 22.  pontjában
meghatározott feladatkörömben eljárva a következőket rendelem el:
1. § (1) E rendelet alkalmazásában rendvédelmi közalkalmazott
a) az általános rendőrségi feladatok ellátására létrehozott szervnél,
b) a Terrorelhárítási Központnál,
c) a Nemzeti Védelmi Szolgálatnál,
d) a hivatásos katasztrófavédelmi szervnél,
e) a büntetés-végrehajtási szervezetnél,
f ) az Alkotmányvédelmi Hivatalnál, és
g) a Nemzetbiztonsági Szakszolgálatnál
foglalkoztatott közalkalmazott.
(2) E rendelet alkalmazásában havi illetmény
a) azon rendvédelmi közalkalmazott esetében, akinek jogviszonya 2015. július 1-jét megelőzően létesült
a közalkalmazottak jogállásáról szóló 1992. évi XXXIII. törvény (a továbbiakban: Kjt.) 65., 66. és 67. §-a alapján
megállapított illetményének, a Kjt. 70. §-a szerinti vezetői pótlékának, a Kjt. 71. §-a szerinti címpótlékának és
a Kjt. 72. §-a szerinti pótlékának 2015. június 30-án számított együttes bruttó összege;
b) azon rendvédelmi közalkalmazott esetében, akinek jogviszonya 2015. július 1-jét követően létesült vagy ezt
követően került átsorolásra a Kjt. 65., 66. és 67. §-a alapján megállapított illetményének, a Kjt. 70. §-a szerinti
vezetői pótlékának, a Kjt. 71. §-a szerinti címpótlékának és a Kjt. 72. §-a szerinti pótlékának a kinevezés vagy
az átsorolás napján számított együttes bruttó összege.
2. § (1) A  rendvédelmi közalkalmazott havonta rendvédelmi ágazati pótlékra jogosult. A  rendvédelmi ágazati pótlék
mértéke – a munkáltatói jogkör gyakorlójának döntése alapján – a pótlékalap legalább 25%-a és legfeljebb 450%-a.
(2) A  munkáltatói jogkör gyakorlója a  rendvédelmi közalkalmazott részére köteles úgy megállapítani a  rendvédelmi
ágazati pótlék összegét, hogy az  megfeleljen a  rendvédelmi közalkalmazott havi illetménye 5%-ának megfelelő
összeggel.
3. § (1) Ez a rendelet – a (2) bekezdésben foglalt kivétellel – 2015. július 1-jén lép hatályba.
 (2) A 4. § 2016. január 1-jén lép hatályba.
4. § A 2. § (2) bekezdése helyébe a következő rendelkezés lép:
„(2) A munkáltatói jogkör gyakorlója a rendvédelmi közalkalmazott részére köteles úgy megállapítani a rendvédelmi
ágazati pótlék összegét, hogy az  megfeleljen a  rendvédelmi közalkalmazott havi illetménye 10%-ának megfelelő
összeggel.”
Dr. Pintér Sándor s. k.,
 belügyminiszter